[{"text_idx": "#000002", "text": "Ikastaro honek berrikuntza oinarri duten enpresek eskatzen dituzten kudeaketa tresna zein gaitasun batzuk lantzea bilatzen du, metodologia teoriko-praktikoa oinarri izanik."}, {"text_idx": "#000004", "text": "Ikasle taldeari dagokionez, 20 eta 55 urte bitarteko disziplina anitzeko pertsonak hartu dute parte ikastaroan, momentu honetan langabezian egonda ere, lan merkatuan txertatzeko gogo bizia duten pertsonak."}, {"text_idx": "#000005", "text": "Laburbilduz, ondoko bost moduluetan banatu da hiru hilabete (225 ordu) iraun duen ikastaro trinkoa:"}, {"text_idx": "#000006", "text": "Proiektuen eta denboraren kudeaketa egokia"}, {"text_idx": "#000007", "text": "Eduki teorikoaz gain, ikasleak lanean jarri ditugu eta ariketa eta dinamika ugariren bidez, talde lana, barne ezagutza, tresna digital ugari eta bestelako gaitasun pertsonal eta profesional batzuk landu ahal izan dituzte ikastaro guztian zehar."}, {"text_idx": "#000008", "text": "Bestetik, ikasgelan garaturiko lanaz gain, Urola Kosta eskualdeko hiru enpresa ezberdin bisitatzeko aukera izan dute parte hartzaileek: Lakari Kooperatiba, Garoa Liburu-denda eta Soia arropa marka."}, {"text_idx": "#000009", "text": "Ikastaro baten arrakasta hainbat faktoreren menpe dagoela argi dugu. Kasu honetan, aurrez garaturiko eduki eta metodologiak ikasleentzat baliagarriak izan direla ondorioztatzeaz gain, parte hartu duten pertsonen jarrera irekia eta proaktiboa izan denez, ikasgelan sortu den lan giroak emaitza positiboan eragina izan duela uste dugu."}, {"text_idx": "#000010", "text": "Parte hartzaileen hitzak bezalakorik ez, programan bizitakoa laburbiltzeko"}, {"text_idx": "#000011", "text": "Eskerrik asko bertan parte hartu duzuen guztiei, Lakari, Garoa eta Soia enpresako kide guztiei eskainitako eskuzabaltasunagatik eta, nola ez, Urola Kosta Udal Elkarteari, beste behin ere gure lantaldearengan jarritako konfidantzagatik."}, {"text_idx": "#000012", "text": "Besarkada handi bat ikasle guztiei eta esperientzia hau posible egin duzuen guztiei!"}]